România nu s-ar descurca fără banii europeni. Cum arată bugetul pe 2022.
Ministerul de Finanțe a publicat proiectul de buget pe anul 2022. Proiectul bugetului 2022 prevede un deficit de 5,8% din PIB. Inflația medie anuală în 2022 va fi de 6,5%. Bugetul pe 2022 se bazează pe o creștere economică de 4,6%.
Rămâne și-n acest an cum am stabilit – România nu s-ar descurca fără banii europeni. Dincolo de teoremă, realitatea este dură.România va avea anul viitor venituri de 216 miliarde de lei și va cheltui 301 miliarde lei. Tragem linie – deficit de 85 de miliarde lei, 6,25% din PIB.În 2022 ne lăudăm cu o creștere economică de 4,6% și o creștere mare la investiții – de la 61,4 miliarde de lei, la 88,4 miliarde de lei.Cine investește? Uniunea Europeană, firește, europeanul susține România. Toată lumea știe că România primește banii din PNRR. Numai până la sfârșitul acestui an vom primi 4 miliarde de euro. Dumitru Miron, profesor de Economie, nu crede în promisiunile optimiste ale guvernului.Dumitru Miron, profesor de economie: "Bugetul vine și anunță un prag de îndatorare sub 50% din PIB, dar nu știm dacă asta se va întâmpla. Va trebui să ne îndatorăm, cu siguranță, și pentru ca să punem în aplicare înălțătoarele randamente cuprinse în PNRR."Ministerele care primesc cei mai mulți bani în 2022Ministerul Muncii: 56,5 miliarde lei ( +6,7%)Ministerul Educației: 29,98 miliarde lei (+ 7,25%)Ministerul Agriculturii: 24,58 miliarde lei (+ 3,7%)Ministerul Sănătății: 23,5 miliarde lei (-0,1%)Ministerul Afacerilor Interne: 23,3 miliarde lei (+ 13,5%)Ministerul Apărării: 23,1 miliarde lei (15,6%)Ministerul Muncii înghite cei mai mulți bani – peste 56 de miliarde. Pe locul doi, Câciu, ministrul de Finanțe pune Educația, departe însă de cei 6 la sută din PIB, cât obligă LEGEA din România. Ministerul Apărării Naționale a ieșit câștigător din bătălia bugetului și anul acesta. Va primi cel mai mare buget de până acum. Are de cheltuit 23 de miliarde de lei, aproape cât Transporturile, Dezvoltarea și Cercetarea la un loc.Ministerul Familiei ocupă ultimul loc în prioritățile guvernului Ciucă. Ministerul proaspăt înființat și condus de Gabriela Firea va avea doar 183 de milioane de lei de cheltuit. Biserica stă mult mai bine. Va primi 883 de milioane de lei, + 2% față de 2021.Noul ministru al Finanțelor, Adrian Câciu, a avertizat de vineri miniștrii să nu creadă în Moș Craciun, că semne bune anul n-are.Bugetul pe 2022. Câti bani primesc ministerele.